**BULETIN DE VOT PRIN CORESPONDENŢĂ**

**PENTRU ACŢIONARI PERSOANE JURIDICE**

Pentru Adunarea Generală Extraordinară a Acţionarilor

S.N.G.N. “ROMGAZ” – S.A. din data de 17/18 aprilie 2018

Subscrisa, [\_\_\_\_\_\_\_\_\_\_\_\_\_\_\_\_\_\_\_\_\_\_\_\_] (se va completa cu denumirea acţionarului persoană juridică), cu sediul social situat în [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], înmatriculată la Registrul Comerțului/entitate similară pentru persoane juridice nerezidente sub nr. [\_\_\_\_\_\_\_\_\_\_\_], cod unic de înregistrare/număr de înregistrare echivalent pentru persoanele juridice nerezidente [\_\_\_\_\_\_\_\_\_\_\_], reprezentată legal prin [\_\_\_\_\_\_\_\_\_\_\_\_\_\_\_\_\_\_\_\_\_\_\_\_] (se va completa cu numele şi prenumele reprezentantului legal al acţionarului persoană juridică, astfel cum apar acestea în documentele doveditoare ale calităţii de reprezentant)

acţionar la Data de Referinţă, adică **6 aprilie 2018**, al S.N.G.N. “ROMGAZ” – S.A., societate comercială administrată în sistem unitar, înfiinţată şi funcţionând în conformitate cu legislaţia română, înregistrată la Oficiul Registrului Comerţului de pe lângă Tribunalul Sibiu sub nr. J32/392/2001, Cod de identificare fiscală RO 14056826, cu sediul social al Societăţii situat în Piaţa Constantin Motaş, nr. 4, Mediaş, jud. Sibiu, România, având capitalul social subscris şi vărsat în cuantum de 385.422.400 lei („**Societatea**”),

deţinător al unui număr de \_\_\_\_\_\_\_\_\_\_\_ acţiuni, reprezentând \_\_\_\_\_\_% din totalul de 385.422.400 acţiuni emise de Societate**,** care îmi conferă un număr de \_\_\_\_\_\_\_\_\_\_\_\_\_ drepturi de vot în Adunarea Generală Extraordinară a Acţionarilor, reprezentând \_\_\_\_\_\_% din numărul total de 385.422.400 de drepturi de vot,

având cunoştinţă de ordinea de zi a şedinţei **Adunării Generale Extraordinară a Acţionarilor S.N.G.N. “ROMGAZ” – S.A. (denumită în continuare „AGEA”)** din data de **17 aprilie 2018, ora 13:00** (ora României), şi de documentaţia şi materialele informative în legătură cu ordinea de zi respectivă, prin acest vot prin corespondenţă înţeleg să îmi exprim votul pentru AGEA Societăţii ce va avea loc îndata de **17 aprilie 2018,** începând cu **ora 13:00** (ora României),la sediul Societății Naționale de Gaze Naturale „ROMGAZ” – S.A., situat în Mediaş, Piața Constantin Motaș, Nr. 4, jud. Sibiu, Sala de conferinţe, după cum urmează:

Proiectul de hotărâre pentru punctul 1 de pe ordinea de zi:

1. **Se aprobă majorarea capitalului social al SNGN Romgaz SA – Filiala de Înmagazinare Gaze Naturale DEPOGAZ Ploiesti SRL, la 50.000.000 lei.**
2. **Se aprobă modificarea Actului Constitutiv al SNGN Romgaz SA – Filiala de Înmagazinare Gaze Naturale DEPOGAZ Ploiești SRL, după cum urmează:**

*„Art. 3.1. (Capitalul social, părțile sociale) se modifică și va avea următorul conținut:*

***„****Capitalul social subscris şi vărsat al societăţii este de 50.000.000 lei, fiind împărţit într-un număr de 5.000.000 părţi sociale, cu o valoare nominală de 10 lei/parte socială, aparţinând în totalitate asociatului unic.”*

*Art.5.5.(Organizarea Consiliului de Administrație) se modifică și va avea următorul conținut:*

*„Art.5.5. Organizarea Consiliului de Administratie*

*1. Consiliul de Administraţie alege, dintre membri săi, pe Preşedintele Consiliului de Administraţie. Mandatul de preşedinte poate fi revocat oricând de către Consiliul de Administraţie.*

*2. O persoană nu va putea, în acelaşi timp, să fie numită şi Preşedinte al Consiliului de Administraţie și director sau să exercite şi mandatul de preşedinte şi cel de director, în cadrul filialei.*

*3. Pe perioada în care Preşedintele Consiliului de Administraţie se află în imposibilitate temporară de a-şi exercita atribuţiile, Consiliul de Administraţie poate însărcina un alt administrator pentru exercitarea mandatului de preşedinte.*

*4. Pe perioada în care Consiliul de Administraţie nu are numit un preşedinte şi/sau un înlocuitor al acestuia sau, deşi numiți, niciunul nu poate exercita mandatul de preşedinte, acesta va fi exercitat, ca înlocuitor, de către administratorul cel mai înaintat în vârstă, dintre membri Consiliului de Administraţie care îşi pot exercita mandatul.*

*5. Atunci când, prin prezentul Act constitutiv, se face referire la Preşedintele Consiliului de Administraţie, se va înţelege că se face referire şi la înlocuitorul acestuia în măsura în care acesta din urmă exercită mandatul de preşedinte.*

*6. Consiliul de Administraţie va numi un Secretar care va îndeplini lucrările de grefă şi secretariat în legătură cu activitatea Consiliului de Administraţie şi va sprijini activitatea acestuia.*

*7. Durata mandatului de administrator şi a mandatului de preşedinte începe să curgă de la data prevăzută prin decizia de numire sau, în lipsa prevederii acesteia, din ziua următoare deciziei de numire a persoanei care este însărcinată cu exercitarea mandatului de administrator sau, după caz, a mandatului de preşedinte.*

*8. Mandatul de administrator încetează prin împlinirea duratei mandatului de administrator, prin revocarea mandatului de administrator, prin renunţarea la mandatul de administrator, precum şi pentru orice alte cauze de încetare prevăzute de lege, de prezentul Act constitutiv sau de contractul de mandat.*

*9. Mandatul de preşedinte încetează prin împlinirea duratei mandatului de preşedinte, prin revocarea mandatului de preşedinte, prin renunţarea la mandatul de preşedinte, precum şi în toate cazurile de încetare a mandatului de administrator.*

*10. Vacantarea postului de administrator şi a postului de preşedinte al Consiliului de Administraţie are loc prin încetarea mandatului de administrator sau, după caz, a mandatului de preşedinte.*

*11. Vacantarea postului de administrator şi a postului de preşedinte se constată prin decizie a Consiliului de Administraţie.*

*12. Atunci cand postul de administrator se vacanteaza înainte de împlinirea duratei mandatului, durata mandatului noului administrator va fi egala cu durata ramasa de executat din mandatul predecesorului sau.*

*13. Atunci când Asociatul unic decide suplimentarea numărului membrilor Consiliului de Administraţie, durata mandatelor primilor administratori numiţi pe posturile suplimentare va fi egală cu durata ramasă de executat din mandatele de administrator care sunt în curs de executare, la data deciziei de suplimentare a numărului membrilor Consiliului de Administraţie.*

*14. Pentru ca numirea unui administrator să fie valabilă, persoana numită trebuie să o accepte, în mod expres, în termen de cel mult 15 zile, de la data deciziei de numire sau de la data la care a luat cunoştinţă de decizia de numire, prin declaraţie scrisă şi transmisă către filiala. ”*

*15. Renunţarea la mandatul de administrator sau de preşedinte, se va notifica, în prealabil, Consiliului de Administraţie, cu cel puţin 30 zile înainte de data avută în vedere pentru vacantarea postului, prin renunţare la mandat, sub sancţiunea plăţii de daune - interese.*

*16. Consiliul de Administraţie deleagă conducerea societatii unuia sau mai multor directori numind pe unul dintre ei director general.*

*17. Consiliul de Administratie are următoarele competențe de bază care nu pot fi delegate directorilor:*

1. *stabilirea direcțiilor principale de activitate și de dezvoltare ale filialei;*
2. *aprobarea planului de management al filialei;*
3. *stabilirea politicilor contabile și a sistemului de control financiar precum și aprobarea planificării financiare ;*
4. *numirea și revocarea directorilor, inclusiv a directorului general și stabilirea remunerației acestora;*
5. *supravegherea activității directorilor;*
6. *pregătirea raportului anual al administratorilor;*
7. *organizarea ședințelor adunării generale a acționarilor precum și implementarea hotărârilor acesteia;*
8. *introducerea cererilor pentru deschiderea procedurilor de prevenire a insolvenței și de insolvență a filialei;*
9. *elaborarea de reguli privind activitatea proprie, a adunării generale a acționarilor, a comitetelor consultative și a directorilor, fără a contraveni prevederilor legale sau prezentului Act constitutiv;*
10. *înființarea sau desființarea de sedii secundare;*
11. *alte competențe ale Consiliului de Administratie care nu pot fi delegate potrivit legii.*

*18. Directorul general este responsabil cu luarea tuturor măsurilor aferente conducerii societății în limita obiectului de activitate al societății cu respectarea competențelor exclusive rezervate Consiliului de Administrație și Adunării Generale.„*

*Art.6.5.(activitatea societății)* se modifică și va avea următorul conținut*:*

***„****Societatea va organiza serviciile auditorului în conformitate cu prevederile legale aplicabile*.”

Pentru \_\_\_\_\_\_\_\_\_\_ Împotrivă \_\_\_\_\_\_\_\_\_ Abţinere \_\_\_\_\_\_\_\_\_\_

Proiectul de hotărâre pentru punctul 2 de pe ordinea de zi:

**„Se împuternicește Președintele Consiliului de Administrație pentru semnarea Actului constitutiv al Filialei de înmagazinare Gaze Naturale Depogaz Ploiești SRL, actualizat cu modificările aprobate.”**

Pentru \_\_\_\_\_\_\_\_\_\_ Împotrivă \_\_\_\_\_\_\_\_\_ Abţinere \_\_\_\_\_\_\_\_\_\_

­

Proiectul de hotărâre pentru punctul 3 de pe ordinea de zi:

**„Se stabilește data de 8 mai 2018, ca dată de înregistrare, respectiv data care servește la identificarea acționarilor asupra cărora se răsfrâng efectele hotărârii Adunării Generale Extraordinare a Acționarilor.”**

Pentru \_\_\_\_\_\_\_\_\_\_ Împotrivă \_\_\_\_\_\_\_\_\_ Abţinere \_\_\_\_\_\_\_\_\_\_

Proiectul de hotărâre pentru punctul 4 de pe ordinea de zi:

**„Se împuternicește președintele de ședință şi secretarul de ședință, pentru semnarea hotărârii Adunării Generale Extraordinare a Acționarilor.”**

Pentru \_\_\_\_\_\_\_\_\_\_ Împotrivă \_\_\_\_\_\_\_\_\_ Abţinere \_\_\_\_\_\_\_\_\_\_

*Notă: Indicaţi votul dvs. prin bifarea cu un „X” a uneia dintre căsuţele pentru variantele „PENTRU”, „ÎMPOTRIVĂ” sau „ABŢINERE”. În situaţia în care se bifează cu „X” mai mult de o căsuţă sau nu se bifează nicio căsuţă, votul respectiv este considerat nul/ nu se consideră exercitat*.

Prezentul buletin de vot este valabil şi pentru cea de-a doua convocare a aceleiaşi AGEA din data **18 aprilie 2018, ora 13:00** (ora României), ce va avea loc la sediul Societății Naționale de Gaze Naturale „ROMGAZ” – S.A., situat în Mediaş, Piața Constantin Motaș, Nr. 4, jud. Sibiu, Sala de conferinţe, în cazul în care adunarea nu se întruneşte legal şi statutar în data de **17 aprilie 2018, ora 13:00** (ora României).

Termenul limită pentru înregistrarea la Societate a buletinelor de vot prin corespondenţă este **16 aprilie 2018, ora 11:00** (ora României).

Anexez prezentului buletin de vot:

* ­certificatul constatator al subscrisei, în original sau copie conformă cu originalul, eliberat de Registrul Comerţului sau orice alt document, în original sau în copie conformă cu originalul, emis de către o autoritate competentă din statul de provenienţă, indicând printre altele identitatea reprezentantului legal al subscrisei, cu o vechime de cel mult 3 luni raportat la data publicării convocatorului adunării generale (pentru acţionari persoane juridice) şi care să permită identificarea subscrisei în lista acţionarilor Societăţii la data de referinţă eliberată de SC Depozitarul Central SA;

și

* copia actului de identitate al reprezentantului legal al subscrisei (BI sau CI pentru cetăţenii români, sau paşaport pentru cetăţenii străini).

Data buletinului de vot prin corespondenţă: [\_\_\_\_\_\_\_\_\_\_\_\_\_\_\_\_]

Denumire acţionar persoană juridică: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_]

Nume şi prenume reprezentant legal: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_] (se va completa cu denumirea acţionarului persoană juridică şi cu numele şi prenumele reprezentantului legal, în clar, cu majuscule)

Semnătura: [\_\_\_\_\_\_\_\_\_\_\_\_\_\_\_\_\_\_\_\_\_\_] (se va completa cu semnătura reprezentantului legal al acţionarului persoană juridică şi se va ştampila)